Diari Oficial de la Generalitat Valenciana


Sumari del DOGV 9794, del 22-02-2024 (2024/1430)

RESOLUCIÓ de 14 de febrer de 2024, de la directora general de Personal, per la qual es convoca un concurs de trasllats per a la provisió de diverses places de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1430


Data del document
:   14-02-2024

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

RESOLUCIÓ de 14 de febrer de 2024, de la directora general de Personal, per la qual es convoca un concurs de trasllats per a la provisió de diverses places de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat. [2024/1430]  
 Actualment existixen en les institucions sanitàries dependents de la Conselleria de Sanitat places bàsiques de personal estatutari sanitari de diferents categories professionals del subgrup de titulació C1, la forma de provisió de la qual és el concurs de trasllats i que es troben vacants.  
  
Les ofertes d'ocupació pública de 2017, 2018, estabilització de 2019 i 2022, per al personal gestionat per la Conselleria de Sanitat, inclouen l'oferta de places de personal estatutari sanitari de diferents categories professionals del subgrup de titulació C1 i en execució d'estes s'ha convocat diferents processos selectius actualment en tramitació.  
  
L'article 26.1 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servici d'institucions sanitàries públiques del Sistema Valencià de Salut (DOGV núm. 8193 / 19.12.2017), disposa que, amb caràcter general, els concursos de trasllats es convocaran amb independència dels processos selectius i amb caràcter previ a estos.  
D'altra banda, el resolc deu de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i el desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública (DOGV núm. 9494 / 21.12.2022), disposa que per a garantir el compliment de l'obligació de convocar concurs de trasllats amb caràcter previ als processos selectius, permetent, al seu torn, aconseguir els objectius marcats per l'esmentada Llei 20/2021, de 28 de desembre, en els terminis establits en esta, es convocarà un únic concurs de trasllats per categoria.  
Així doncs, és procedent convocar el present concurs de trasllats de conformitat amb el que es disposa en l'article 37 de la Llei 55/2003, de 16 de desembre, de l'Estatut Marc del personal estatutari dels servicis de salut, i la secció I del capítol I del títol II del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servici d'institucions sanitàries públiques del Sistema Valencià de Salut (DOGV núm. 8193 / 19.12.2017).  
  
Per tot el que antecedix, en virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat (DOGV núm. 9661 / 14.08.2023), resolc:  
Convocar concurs de trasllats per a la provisió de diverses places bàsiques vacants de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat d'acord amb les bases següents:  
  
  
1. Normes generals  
Es convoquen per a la seua provisió, per concurs de trasllats, les places bàsiques vacants de personal estatutari sanitari de diferents categories professionals del subgrup de titulació C1 d'institucions sanitàries dependents de la Conselleria de Sanitat que s'especifiquen en l'annex I.  
  
El concurs es regirà per les presents bases, pels resolcs sext i desé de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'Oferta d'Ocupació Pública de l'any 2022 en l'àmbit de la Conselleria de Sanitat Universal i Salut Pública, i pel que es disposa en la secció I del capítol I, el capítol III i el capítol IV del títol II; la secció II del capítol II del títol preliminar; els articles 22 i 43, la disposició addicional quarta i la disposició transitòria sèptima del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servici d'institucions sanitàries públiques del Sistema Valencià de Salut, en el que no contradiga a l'esmentada Resolució de 16 de desembre de 2022.  
  
La valoració de mèrits es realitzarà d'acord amb l'Orde 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servici d'institucions sanitàries del Sistema Valencià de Salut (DOGV núm. 8832 / 11.06.2020); el punt tercer de la Resolució de 15 de maig de 2020, de la consellera de Sanitat Universal i Salut Pública, per la qual s'acorda l'adopció de mesures relatives al personal al servici de les institucions sanitàries del Sistema Valencià de Salut de la Comunitat Valenciana, amb motiu de la pandèmia provocada per la covid-19 (DOGV núm. 8813 / 18.05.2020); el resolc quint de la Resolució de 24 de novembre de 2020, de la consellera de Sanitat Universal i Salut Pública, per la qual s'acorda l'adopció de mesures per a garantir la capacitat del Sistema Valencià de Salut de la Comunitat Valenciana en matèria de recursos humans, enfront de la pandèmia provocada per la covid-19 (DOGV núm. 8962 / 27.11.2020); i per l'Acord de la comissió assessora de selecció i provisió, en relació amb la valoració en els processos selectius derivats de les ofertes públiques d'ocupació 2017, 2018 i estabilització de 2019, dels servicis prestats en les institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de la covid-19, publicat mitjançant Resolució de 24 de maig de 2023, del conseller de Sanitat Universal i Salut Pública (DOGV núm. 9608 / 01.06.2023).  
  
  
2. Participants  
A) Participació obligatòria  
El personal estatutari fix que haja obtingut el seu reingrés amb caràcter provisional a una plaça dependent de la Conselleria de Sanitat d'alguna de les categories i, si és el cas, especialitats, objecte d'esta convocatòria, està obligat a participar en el present concurs de trasllats, i també a sol·licitar tots els centres oferits en el seu departament, sense perjuí de qualsevol altre al qual desitge optar i per l'orde de la seua preferència.  
B) Participació voluntària  
Podrà participar voluntàriament en este concurs de trasllats el personal estatutari fix de les categories i, si és el cas, especialitats, objecte d'esta convocatòria, qualsevol que siga el servici de salut del qual depenga. Este personal haurà de reunir els requisits següents:  
a) Si es concursa des de la situació d'actiu, o des d'una situació administrativa que duga aparellada la reserva de plaça, haver pres possessió amb destinació definitiva de la plaça des de la qual concursa, almenys un any abans de la data de publicació de la convocatòria. Este requisit no s'exigirà al personal afectat per un procediment de mobilitat forçosa per raó del servici, o mobilitat per violència de gènere, mobilitat per raons de salut pròpia o de familiars, mobilitat per protecció de la maternitat o mobilitat per violència en el lloc de treball.  
  
b) Si es concursa des d'una situació d'excedència sense reserva de plaça, haurà de reunir els requisits necessaris per al seu reingrés al servici actiu el dia de la publicació de la convocatòria.  
Els requisits exigits per a participar en este concurs de trasllats hauran de mantindre's fins al moment de la presa de possessió en la plaça de nova adjudicació.  
  
3. Presentació de sol·licituds  
Els models de sol·licitud de participació i petició de places seran els indicats en la convocatòria, i seran els únics vàlids per a la participació en el concurs.  
a) Elaboració del document amb la relació de places sol·licitades.   
En la pàgina web de la Conselleria de Sanitat (www.san.gva.es), en l'apartat de Personal, la persona concursant trobarà l'aplicació informàtica amb tots els codis de centre existents, amb la qual elaborarà, seguint les instruccions de la plataforma, un document PDF en el qual figuren els centres sol·licitats per orde de preferència.  
Les persones que participen en este concurs podran sol·licitar, per orde de preferència, els centres que consideren convenients d'entre els oferits en l'annex I d'esta resolució, i també aquells centres no oferits que els interessen, per al cas que pogueren ser adjudicats per resultes.  
  
La sol·licitud d'un centre implica la sol·licitud de totes les places oferides en este. A este efecte, els centres denominats hospital i centre d'especialitats (hospital i el seu c.e.) en l'annex I de la present resolució, es consideraran com una entitat única a l'efecte d'identificar el centre de treball sobre el qual ha de produir-se la incorporació de personal estatutari fix. El municipi consignat serà aquell en el qual se situe l'hospital i es comprendran ambdós centres en el codi de l'hospital. En conseqüència, qualssevol sol·licituds de centres d'especialitats no oferits amb el seu codi propi per al cas que pogueren ser adjudicats per resultes, s'entendran, en tot cas, realitzades en el centre denominat hospital i centre d'especialitats corresponent i amb el codi de l'hospital.  
  
Les places corresponents a centres gestionats mitjançant concessió administrativa no són susceptibles d'adjudicació per resultes.  
Qui estiga en situació de reingrés al servici actiu amb destinació provisional té l'obligació de participar en el primer concurs de trasllats de la seua categoria i, si és el cas, especialitat, que es convoque després del seu reingrés, on el seu lloc serà inclòs obligatòriament, i també de sol·licitar tots els centres oferits en el seu departament, sense perjuí de qualsevol altre al qual desitge optar i per l'orde de la seua preferència.  
  
b) Registre telemàtic.  
Una vegada generat el document PDF definitiu, la persona interessada haurà d'accedir, mitjançant certificat electrònic o qualsevol altre sistema d'identificació electrònica previst en la Llei del procediment administratiu comú de les administracions públiques, al tràmit electrònic habilitat dins del mateix apartat de Personal, amb la finalitat de seguir els passos següents:  
Primer: emplenar telemàticament totes les seues dades en la sol·licitud de participació i la resta de formularis.  
Segon: pujar annexos, tant el document PDF generat amb els codis dels centres sol·licitats, com els models PDF normalitzats de relació de documents i autobarem degudament emplenats segons l'apartat c) següent d'este punt.  
Tercer: registrar telemàticament la sol·licitud de participació i documents seguint els passos indicats en el tràmit electrònic.  
Solament es podrà modificar la relació de centres sol·licitats durant el termini de presentació d'instàncies, tornant a realitzar tots els passos descrits anteriorment i registrant telemàticament una nova sol·licitud, que anul·larà totalment l'anterior. Transcorregut el termini, ja no serà possible la modificació dels centres sol·licitats.  
c) Lliurament de documentació en registre d'entrada.  
En la unitat de registre triada, i dins del termini de presentació de sol·licituds, la persona participant haurà d'entregar:  
Primer: el model normalitzat de sol·licitud d'aportació de documents que figura en l'annex V firmat, en el qual haurà d'emplenar les seues dades i marcar la documentació que s'adjunta.  
Segon: el model normalitzat de relació de documents que figura en l'annex III, en el qual haurà d'emplenar les seues dades i fer una relació dels mèrits que acompanya en l'orde dels apartats del barem.  
  
Tercer: el model normalitzat d'autobarem que figura en l'annex IV degudament emplenat.  
Quart: la documentació original acreditativa del compliment dels requisits de participació i dels mèrits, per a la seua digitalització i acarament, en el mateix orde en què estiga relacionada en el model de relació de documents.  
El mer fet d'entregar la documentació en el registre no implica la participació en el concurs, i la persona concursant haurà d'inscriure's obligatòriament dins del termini segons s'especifica en l'apartat b) d'este punt.  
La participació en el concurs de trasllats comportarà el consentiment al tractament de les dades de caràcter personal que siguen necessàries per a la tramitació del procés, d'acord amb la normativa vigent.  
  
d) Termini de presentació i desistiment.  
El termini de presentació de sol·licituds serà de quinze dies hàbils a comptar des de l'endemà de la publicació d'esta convocatòria en el Diari Oficial de la Generalitat Valenciana. Si l'últim dia del termini fora inhàbil, s'entendrà prorrogat al primer dia hàbil següent.  
Des de l'endemà de la publicació de la convocatòria i fins a l'últim dia del termini per a formular reclamacions contra la puntuació provisional del concurs, les persones concursants podran desistir de la seua participació en este, presentant un escrit de desistiment, juntament amb la fotocòpia del seu document nacional d'identitat, dirigit al mateix òrgan que la sol·licitud inicial. Una vegada presentat el desistiment, que serà irrevocable, no es podrà tornar a participar en este concurs.  
  
La persona concursant en situació de reingrés provisional que desistisca de la seua participació en el concurs de trasllats serà declarada d'ofici en la situació d'excedència voluntària, per la Direcció/Gerència del centre on presta servicis, des del moment en què s'efectue el seu cessament en la plaça, si este es produïx.  
  
4. Documentació, valoració i fórmula de desempat  
Es valoraran els mèrits obtinguts fins al dia de la publicació de la convocatòria en el Diari Oficial de la Generalitat Valenciana, els quals hauran d'al·legar-se, en tot cas, en la sol·licitud de participació. En el cas de noves obertures de termini de sol·licituds, els mèrits seran valorats prenent com a referència el dia de la primera publicació.  
L'Administració valorarà d'ofici els mèrits al·legats corresponents als servicis prestats en les institucions sanitàries públiques del Sistema Valencià de Salut gestionades directament per la Conselleria de Sanitat, el grau de carrera i desenvolupament professional reconegut que conste anotat en el registre de personal gestionat per la Conselleria de Sanitat, la permanència del personal gestionat per la Conselleria de Sanitat, la participació en els òrgans col·legiats de selecció i/o provisió nomenats per l'òrgan competent en matèria de personal de la conselleria competent en matèria de sanitat i la pertinença al Col·legi de selecció i provisió, i també el coneixement de valencià expedit per la Junta Qualificadora de Coneixements de Valencià, sense que els qui participen hagen d'acreditar documentalment estos mèrits, excepte, per al coneixement de valencià, els homologats o revalidats segons la normativa en vigor o en cas d'oposar-se expressament perquè l'òrgan gestor obtinga directament esta informació a través de consulta interadministrativa, quedant obligat llavors a aportar els documents corresponents. Tot això sense perjuí que els qui participen puguen aportar voluntàriament la documentació acreditativa d'estos mèrits al procés.  
  
Respecte de la resta de mèrits al·legats i mentres l'Administració no puga realitzar la seua valoració d'ofici, les persones participants hauran d'aportar la documentació justificativa segons el que es disposa en el capítol III i més de l'Orde 2/2020, de 2 de juny, de la Conselleria de Sanitat Universal i Salut Pública, en els terminis establits per a això en la convocatòria.   
Quan l'idioma original de la documentació aportada siga diferent del castellà o valencià, s'haurà d'adjuntar, juntament amb esta, la traducció literal del contingut d'esta documentació, realitzada mitjançant traductor o traductora jurats. A més, la documentació pública d'un altre país haurà d'estar degudament legalitzada o postil·lada, segons el cas.  
La comissió de valoració únicament valorarà la documentació degudament acreditada i aportada dins del termini i en la forma corresponent, i podrà requerir qualsevol aclariment sobre esta. Quan el requeriment no siga atés no es valorarà el mèrit corresponent. No seran valorats els documents que continguen alguna esmena, ratllada o raspadura, llevat que es troben salvats sota firma de qui els va emetre.  
Les persones aspirants seran responsables de les falsedats o inexactituds que figuren en la seua instància i documentació.  
La consignació de dades falses en la sol·licitud, o en la documentació aportada durant el procés, comportarà l'exclusió del concurs de la persona aspirant, sense perjuí de les mesures legals que corresponga i del trasllat de l'expedient a la fiscalia als efectes penals que corresponguen.  
Si en qualsevol moment del procés arriba a coneixement de la comissió de valoració la manca d'algun requisit o l'existència de dades inexactes en la documentació entregada, haurà de requerir la seua correcció i acreditació fefaent. Si no és acreditat en el termini de 10 dies hàbils següents a la notificació del requeriment, la comissió de valoració realitzarà proposta d'exclusió a la Direcció General de Personal, que, prèvies les verificacions oportunes i l'audiència de la persona interessada, dictarà la resolució motivada que corresponga.  
  
Tant el domicili com l'adreça electrònica que figuren en la instància es consideren els únics vàlids a l'efecte de notificacions, sent responsabilitat exclusiva de la persona concursant tant els errors en la consignació d'aquells, com la comunicació a esta Direcció General de Personal de qualsevol canvi d'este domicili o adreça electrònica. Les notificacions que haja de realitzar l'Administració en relació amb este procediment es faran preferentment a través del correu electrònic.  
  
Davant el registre administratiu corresponent haurà de presentar-se la documentació original acreditativa del compliment de requisits de participació, i també la documentació original acreditativa dels mèrits que es pretenen valorar, per a la seua digitalització i acarament.  
A) Documentació obligatòria.  
A més dels tres models normalitzats especificats en la base 3.c), s'haurà d'aportar obligatòriament els documents següents:  
a) Sempre que s'haja obtingut en un altre servici de salut, nomenament de personal estatutari fix en la categoria i, si és el cas, especialitat a la qual es concursa.  
b) Sempre que haja tingut lloc en un altre servici de salut, diligència de presa de possessió de l'última plaça en propietat o en reingrés provisional exercida, per a aquelles persones que es troben en situació de servici actiu o amb reserva de plaça.  
c) Sempre que haja sigut concedida en un altre servici de salut, qui estiga en situació d'excedència haurà d'aportar la resolució d'excedència.  
d) Documentació acreditativa, segons el que es disposa en l'Orde 2/2020, de 2 de juny, de la Conselleria de Sanitat Universal i Salut Pública, de mèrits al·legats arreplegats en el barem que no es valoren d'ofici per l'administració.  
e) El personal estatutari fix afectat per un procediment de mobilitat forçosa per raó del servici, o mobilitat per violència de gènere, mobilitat per raons de salut pròpia o de familiars, mobilitat per protecció de la maternitat o mobilitat per violència en el lloc de treball, totes elles a institucions sanitàries públiques del Sistema Valencià de Salut, haurà d'aportar la corresponent documentació justificativa.  
  
Tot això sense perjuí de qualsevol altre document que s'aporte voluntàriament al concurs de trasllats.  
B) Desempats.  
De conformitat amb el que es disposa en el resolc desé de la Resolució de 16 de desembre de 2022, del conseller de Sanitat Universal i Salut Pública, els empats que es produïsquen entre el personal fix participant en este concurs de trasllats es dirimiran atenent els criteris següents, amb caràcter successiu:  
a) L'empat es resoldrà en favor de la persona que haja obtingut major puntuació en els mèrits inclosos en el barem, segons l'orde establit en cadascun dels seus apartats i subapartats.  
b) En cas de persistir l'empat, es resoldrà a favor de la persona de més edat.  
  
5. Comissió de valoració  
La comissió de valoració de cadascuna de les categories, i si és el cas, especialitats, objecte de la present convocatòria, és l'òrgan col·legiat que té com a missió l'avaluació dels mèrits dels qui concursen i, en general, l'execució de la convocatòria, que resoldrà conformement al que es disposa en esta i altres normes d'aplicació.  
Les comissions de valoració tindran la consideració d'òrgan col·legiat de l'administració i, com a tal, estaran regulades per les normes contingudes en la Llei 40/2015, d'1 d'octubre, de règim jurídic del sector públic. Les persones integrants estaran sotmeses a les causes d'abstenció i recusació previstes en la llei, i seran nomenades per la directora general de Personal.  
Comptaran amb un mínim de cinc integrants i la seua composició inclourà, necessàriament, presidència i secretaria, que tindrà veu i vot, i haurà de designar-se el mateix nombre de persones titulars que suplents. Sempre que siga possible, es garantirà la paritat entre dona i home. Les persones components hauran de tindre la condició de personal empleat públic fix, en un grup de titulació de nivell acadèmic igual o superior a la requerida per a les places oferides. Sempre que siga possible, almenys la mitat dels seus membres hauran de pertànyer a la mateixa categoria i, si és el cas, especialitat de les places oferides.  
El nomenament de les persones integrants de la comissió de valoració es realitzarà de conformitat amb el que es disposa en l'article 4 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servici d'institucions sanitàries públiques del Sistema Valencià de Salut.  
  
  
6. Resolució del concurs  
Una vegada avaluats els mèrits, la comissió de valoració aprovarà una llista provisional de puntuació del concurs, desglossada per apartats, que es publicarà en el Diari Oficial de la Generalitat Valenciana.  
Es disposarà d'un termini de 10 dies hàbils a comptar de l'endemà d'esta publicació per a formular reclamacions contra la puntuació provisional.   
Fins a l'últim dia d'este termini de reclamacions les persones concursants podran desistir de la participació en el procés. Este desistiment serà irrevocable.  
Les reclamacions formulades contra la puntuació provisional seran estimades, totalment o parcialment, o desestimades, per mitjà de la resolució de la comissió de valoració per la qual aprova la relació definitiva de puntuació, que es publicarà en el Diari Oficial de la Generalitat Valenciana, desglossada per apartats, incorporant l'adjudicació de destins als qui concursen, d'acord amb l'orde de puntuació definitiva obtinguda en aplicació del barem de mèrits, i segons l'orde de prioritat de destins sol·licitats.  
Esta resolució concedirà un termini de 10 dies hàbils a partir de la seua publicació, per a l'al·legació de possibles errors en l'adjudicació de destins.  
Transcorregut este termini, la Direcció General de Personal publicarà en el Diari Oficial de la Generalitat Valenciana la resolució definitiva del concurs amb indicació dels destins adjudicats. La publicació de la resolució definitiva servirà de notificació a les persones interessades.  
  
Els destins adjudicats seran irrenunciables, llevat que esta renúncia estiga motivada per l'obtenció de plaça en virtut de la resolució d'un procediment de mobilitat voluntària concurrent convocat per una altra administració pública o, si és el cas, poguera existir un altre procés concurrent d'esta mateixa administració pública.  
  
7. Cessament i presa de possessió  
En realitzar-se l'adjudicació pel procediment de resultes, les persones concursants en servici actiu o amb reserva de lloc que ocupen una plaça adscrita a institucions sanitàries dependents de la Conselleria de Sanitat i obtinguen plaça, hauran de cessar el dia que establisca la resolució definitiva del concurs.  
En els centres en els quals hi haja diverses vacants a cobrir, l'assignació d'estes als qui vagen a prendre possessió es realitzarà de conformitat amb el que s'establix en l'article 22 del Decret 192/2017, d'1 de desembre, del Consell, pel qual s'aprova el Reglament de selecció i provisió de personal estatutari al servici d'institucions sanitàries públiques del Sistema Valencià de Salut.  
La presa de possessió de la nova plaça haurà d'efectuar-se dins dels tres dies hàbils següents del cessament si la plaça adjudicada es troba en el mateix municipi que la que exercixen; en el termini de cinc dies hàbils si la plaça obtinguda es troba en diferent municipi que la que exercixen; en el termini de deu dies hàbils si la plaça obtinguda es troba en diferent província que la que exercixen, i en el termini d'un mes si pertany a diferent servici de salut.   
Quan el destí adjudicat radique en el mateix centre on està prestant servicis la persona interessada en el moment de l'adjudicació, encara que vaja en una categoria diferent, la presa de possessió haurà d'efectuar-se l'endemà del cessament.  
En el cas que la persona adjudicatària es trobe en situació d'incapacitat temporal en el moment en què s'inicie el termini possessori, es realitzarà el tràmit administratiu de canvi de destí pels organismes intervinents, continuant la persona afectada en situació d'incapacitat temporal en el seu nou destí.  
Per al personal en actiu, el termini per a la presa de possessió té així mateix la consideració de servici actiu, percebent-se els corresponents havers a càrrec de la plaça de destí.  
En el cas que l'adjudicació de plaça supose el reingrés al servici actiu, el termini per a la presa de possessió serà d'un mes, a comptar des del dia assenyalat en la resolució definitiva del concurs.  
Qui no s'incorpore a la plaça obtinguda dins dels terminis establits, o de les pròrrogues d'estos que legalment o reglamentàriament siguen procedents, serà declarat d'ofici en la situació d'excedència voluntària per interés particular en la seua categoria i, si és el cas, especialitat. No obstant això, si existixen causes prou justificades, així considerades prèvia audiència de la persona interessada, es deixarà sense efecte esta declaració. En tal cas, aquella haurà d'incorporar-se al seu nou destí tan prompte com desapareguen les causes que en el seu moment ho van impedir.   
El personal concursant que no obtinga plaça es mantindrà en la situació i destí que posseia en el seu departament, nivell assistencial i centre de treball, sense perjuí del que s'establix per al personal en situació de reingrés provisional al servici actiu. El personal que estiga en situació de reingrés provisional i no obtinga plaça, sempre que haja sol·licitat en el concurs totes les places convocades en el seu departament de salut, podrà optar per obtindre nou destí provisional en alguna de les places que queden vacants una vegada resolt el concurs, o per passar a la situació d'excedència voluntària. La seua no participació, el seu desistiment o el fet de no haver obtingut plaça, sempre que haguera incomplit l'obligació de sol·licitar totes les places convocades en el seu departament de salut, ocasionarà ser declarat d'ofici en situació d'excedència voluntària amb efecte de l'endemà del cessament per efecte d'este concurs, sempre que este cessament es produïsca. En la situació d'excedència voluntària haurà de romandre, almenys, dos anys abans de poder sol·licitar nou reingrés provisional o poder participar en un ulterior concurs de trasllats.  
  
8. Comissions de servicis  
No podrà concedir-se una comissió de servicis a qui haja obtingut plaça de la mateixa categoria i, si és el cas, especialitat, en un concurs de trasllats, fins transcorregut un any des de la presa de possessió en esta plaça.  
  
9. Publicitat  
Excepte en els casos que expressament es determine el contrari, les publicacions de les diferents actuacions relatives a la convocatòria es realitzaran en la pàgina web de la Conselleria de Sanitat (www.san.gva.es), i s'iniciaran els corresponents terminis a partir de l'endemà de la data de la diligència de publicació. La comissió de valoració podrà determinar la conveniència d'utilitzar altres mitjans als exclusius efectes d'informació.  
  
10. Recursos  
La present convocatòria i les seues bases podran ser impugnades per les persones interessades mitjançant la interposició d'un recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats a partir de l'endemà de la publicació, de conformitat amb el que es disposa en l'article 112.3 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Les resolucions que dicte en la seua execució la directora general de Personal, que posen fi a la via administrativa, els podran impugnar les persones interessades mitjançant la interposició d'un recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats a partir de l'endemà de la publicació de l'acte recorregut, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, podran interposar un recurs de reposició, en el termini d'un mes des de l'endemà de la publicació, davant del mateix òrgan que va dictar la resolució, de conformitat amb els articles 123 i 124 de l'esmentada Llei 39/2015, d'1 d'octubre, del procediment administratiu comú de les administracions públiques.  
  
Les resolucions dictades per la comissió de valoració, que no posen fi a la via administrativa, podran ser impugnades per les persones interessades mitjançant la interposició d'un recurs d'alçada davant de la Direcció General de Personal o de la comissió de valoració, en el termini d'un mes des de l'endemà de la publicació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjuí que s'utilitze qualsevol altre recurs que s'estime convenient.  
  
València, 14 de febrer de 2024. La directora general de Personal: María Amparo Pinazo Gamir.  
  
  
  
Annex II:  
Barem  
  
Barem de mèrits per als processos de provisió de places bàsiques vacants mitjançant convocatòries de mobilitat voluntària de les categories professionals sanitàries corresponents als grups de titulació B, C1 i C2. Article 22 de l'Orde 2/2020, de 2 de juny (DOGV núm. 8832, d'11.06.2020), de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servici d'institucions sanitàries del Sistema Valencià de Salut; punt tercer de la Resolució de 15 de maig de 2020 (DOGV núm. 8813, de 18.05.2020), de la consellera de Sanitat Universal i Salut Pública, per la qual s'acorda l'adopció de mesures relatives al personal al servici de les institucions sanitàries del Sistema Valencià de Salut de la Comunitat Valenciana, amb motiu de la pandèmia provocada per la covid-19; el resolc quint de la Resolució de 24 de novembre de 2020 (DOGV núm. 8962, de 27.11.2020) ), de la consellera de Sanitat Universal i Salut Pública, per la qual s'acorda l'adopció de mesures per a garantir la capacitat del Sistema Valencià de Salut de la Comunitat Valenciana en matèria de recursos humans, enfront de la pandèmia provocada per la covid-19, i l'Acord de la Comissió Assessora de Selecció i Provisió, en relació amb la valoració en els processos selectius derivats de les ofertes públiques d'ocupació 2017, 2018 i estabilització de 2019, dels servicis prestats en les institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de la covid-19, publicat mitjançant Resolució de 24 de maig de 2023 (DOGV núm. 9608, de 01.06.2023) del conseller de Sanitat Universal i Salut Pública.   
  
  
La puntuació total que es pot aconseguir en els concursos de trasllats serà de 100 punts, distribuïts de la manera següent:  
1. Servicis prestats: fins a un màxim de 50 punts.  
a) Pels servicis prestats en les institucions sanitàries públiques del Sistema Nacional de Salut gestionades directament o indirectament a través de consorcis o mitjançant contractes de gestió de servici públic per concessió, conforme al que s'establix en la Llei 15/1997, de 25 d'abril, en les institucions sanitàries públiques de països de la Unió Europea o de l'Espai Econòmic Europeu, i en les fundacions públiques per a la investigació d'establiments del Sistema Nacional de Salut en la mateixa categoria professional: puntuació de 0,16 per mes.  
Acompliment en la mateixa categoria professional, de places ocupades per personal que ha desenvolupat les seues funcions en les institucions sanitàries del Sistema Valencià de Salut, gestionades directament o indirectament, inclosos els consorcis hospitalaris General de València i Provincial de Castelló, durant el temps de duració dels estats d'alarma declarats a conseqüència de la pandèmia de la covid-19, quantificat com de difícil cobertura: 0,32 punts per mes  
b) Pels servicis prestats en les institucions sanitàries públiques del Sistema Nacional de Salut gestionades directament o, indirectament a través de consorcis o mitjançant contractes de gestió de servici públic per concessió, conforme al que s'establix en la Llei 15/1997, de 25 d'abril, i en les institucions sanitàries públiques de països de la Unió Europea o de l'Espai Econòmic Europeu, en diferent categoria professional: puntuació 0,10 per mes.  
2. Grau de carrera o desenvolupament professional: fins a un màxim de 8 punts.  
El grau reconegut en la carrera professional o, si és el cas, en el desenvolupament professional serà valorat d'acord amb l'escala següent, puntuant exclusivament el grau més alt reconegut en la categoria i especialitat a la qual es concursa:  
a) Grau G-1: 2 punts.  
b) Grau G-2: 4 punts.  
c) Grau G-3: 6 punts.  
d) Grau G-4: 8 punts.  
3. Valoració del temps en el mateix destí definitiu en el centre i en la categoria i especialitat des de la qual es concursa: fins a un màxim de 10 punts.  
De conformitat amb el que s'establix en l'article 8 de l'Orde 2/2020, de 2 de juny, de la Conselleria de Sanitat Universal i Salut Pública, la valoració d'este mèrit serà la següent:  
a) Per cinc anys complets ininterromputs: 5 punts.  
b) Per cada any addicional complet: 1 punt més.  
4. Formació: fins a un màxim de 20 punts, distribuïts de la manera següent:  
a) Titulacions acadèmiques diferents de la seua mateixa classificació de personal estatutari (sanitària), del mateix o superior nivell a la titulació requerida en la convocatòria: per cadascuna 3 punts, amb un màxim de 6 punts.  
b) Altres activitats formatives: màxim de 14 punts.  
b.1) Per cada curs de formació rebut:  
- De 100 o més hores de duració: 1 punt.  
- De 75 o més hores de duració: 0,75 punts.  
- De 50 o més hores de duració: 0,50 punts.  
- De 40 o més hores de duració: 0,40 punts  
- De 25 o més hores de duració: 0,25 punts.  
- De 15 o més hores de duració: 0,15 punts.  
A més, si el curs realitzat és en matèria d'igualtat de gènere, se sumarà 0,15 punts més.  
b.2) En el supòsit de cursos impartits, cada 10 hores lectives es valoraran amb 0,15 punts fins a un màxim de 2 punts.  
5. Altres activitats: fins a un màxim de 6 punts.  
a) Activitats com a docent de pràctiques en l'àrea de coneixement exigit per a l'accés a la categoria professional: 0,15 punts per curs complet, fins a un màxim d'1 punt.  
b) Per cada dotze mesos formant part de comissions clíniques acreditades en institucions sanitàries públiques: 0,25 punts, fins a un màxim d'1,5 punts.  
c) Per la realització de treballs científics i/o tècnics, fins a un màxim de 2 punts:  
- Per cada publicació: 0,25 punts.  
- Per cada capítol de llibre: 0,25 punts.  
- Per cada llibre: 1 punt.  
d) Per la participació en els òrgans col·legiats de selecció i provisió i/o la pertinença al col·legi de selecció i provisió: 0,25 punts per nomenament o any de pertinença fins a un màxim de 2,50 punts.  
  
6. Valencià, fins a un màxim de 6 punts, segons l'escala següent:  
  
- A1: 0,50 punts.  
- A2: 1,50 punts.  
- B1: 3 punts.  
- B2: 4 punts.  
- C1: 5 punts.  
- C2: 6 punts.  
  
  
Annex III  
Relació de documents  
  
En la publicació en la web del procediment de concurs de trasllats de cada categoria professional es troba l'enllaç per a l'accés i la descàrrega d'este model normalitzat, en l'apartat de l'etapa .  
  
  
Annex IV  
Autobarem  
  
En la publicació en la web del procediment de concurs de trasllats de cada categoria professional es troba l'enllaç per a l'accés i la descàrrega d'este model normalitzat, en l'apartat de l'etapa .  
  
  
  
  
  
  
  
Annex V  
Sol·licitud d'aportació de documents en concursos de trasllats  
  
En la publicació en la web del procediment de concurs de trasllats de cada categoria professional es troba l'enllaç per a l'accés i la descàrrega d'este model normalitzat, en l'apartat de l'etapa .